ECL แจ้งวันใช้สิทธิ์ “ECL-W2” ครั้งสุดท้าย 8-22 ก.พ.61
ECL แจ้งวันใช้สิทธิ์ “ECL-W2” ครั้งสุดท้าย 8-22 ก.พ.61 โดยมีราคาใช้สิทธิ 1.525 บาท ในอัตรา 1 วอแรนต์ต่อ 1.09 หุ้นสามัญ
22 ธ.ค. 2560

บริษัท ตะวันออกพาณิชย์ลีสซิ่ง จำกัด (มหาชน) หรือ ECL เปิดเผยว่า ตามที่บริษัทได้จัดสรรใบสำคัญแสดงสิทธิที่จะซื้อหุ้นสามัญของบริษัท ตะวันออกพาณิชย์ลีสซิ่ง จำกัด (มหาชน) ครั้งที่ 2 (ECL-W2) จำนวน 297.38 ล้านหน่วย แก่ผู้ถือหุ้นเดิมของบริษัท โดยมีกำหนดการใช้สิทธิในวันทำการสุดท้ายของเดือนกุมภาพันธ์ และสิงหาคม ตลอดอายุของใบสำคัญแสดงสิทธิ 3 ปี และกำหนดวันใช้สิทธิครั้งสุดท้าย ในวันที่ 23 กุมภาพันธ์ 2561
ทั้งนี้ ผู้ถือใบสำคัญแสดงสิทธิ สามารถแจ้งความจำนงค์ในการใช้สิทธิได้ระหว่างวันที่ 8-22 กุมภาพันธ์ 2561 และกำหนดวันใช้สิทธิในวันที่ 23 กุมภาพันธ์ 2561 ส่วนราคาในการใช้สิทธิซื้อหุ้นสามัญคือ 1.525 บาท/หุ้น ที่อัตราใช้สิทธิ (หน่วย : หุ้น) 1: 1.05 หุ้น และกำหนดวันหมดอายุในวันที่ 24 กุมภาพันธ์ 2561
ด้านราคาใบสำคัญแสดงสิทธิของ บริษัท ตะวันออกพาณิชย์ลีสซิ่ง จำกัด (มหาชน) ผู้ถือหุ้นสามัญเดิม ครั้งที่ 2 หรือ ECL-W2 ปิดตลาดภาคเช้า อยู่ที่ 2.16 บาท ไม่เปลี่ยนแปลง สูงสุดที่ระดับ 2.18 บาท ต่ำสุดที่ระดับ 2.14 บาท ด้วยมูลค่าการซื้อขาย 9.77 แสนบาท
ขณะที่ราคาหุ้นบริษัท ตะวันออกพาณิชย์ลีสซิ่ง จำกัด (มหาชน) หรือ ECL ปิดตลาดภาคเช้าราคาอยู่ที่ระดับ 4.08 บาท ลบ 0.02 บาท หรือ 0.49% สูงสุดที่ระดับ 4.12 บาท ต่ำสุดที่ระดับ 4.06 บาท ด้วยมูลค่าการซื้อขาย 6.34 ล้านบาท
 